La Jove Orquestra de la Generalitat commemora a Sagunt a Escena el seu 20é aniversari
31 de juliol 2019

![](/media/zwahqkod/38_c_jove-orquestra_-sagunt-a-escena_02.jpg)  
  

La programació del festival Sagunt a Escena continua amb la celebració al Teatre Romà d’un espectacle a càrrec de la Jove Orquestra de la Generalitat Valenciana que celebra enguany els seus vint anys d’existència.  

  

Dirigida per Pablo Rus Broseta, al concert de Sagunt l’orquestra interpretarà _Una nit a la serra pelada_ de Modest Mússorgski; l’estrena de l’obra encarregada per l’Institut Valencià de Cultura al jove compositor valencià Marc García Vitoria _Focus for orchestra_; i _La consagració de la primavera_ d’Igor Stravinski.  

  

Per primera vegada a la plantilla de la Jove Orquestra, que compta amb 104 músics, s’ha afegit un cos de dansa de 18 ballarins/es creat expressament per a esta ocasió, que ha treballat davall la direcció de la ballarina i coreògrafa Asun Noales.  

  

La Jove Orquestra culmina la Trobada d’Estiu amb l’actuació de Sagunt, en la qual,  durant 15 dies, músics d’entre 16 i 26 anys reben classes d’instruments amb professorat del més alt nivell i treballen diverses obres del repertori orquestral que culminen amb concerts com el que vorem en Sagunt a Escena.  

  

Abans d’este festival, la Jove Orquestra va oferir l’espectacle amb ballet el 28 de juliol a Altea, per a celebrar la capitalitat cultural i el 29 va interpretar un concert amb el mateix programa a Alacant.​

*   [](http://www.facebook.com/sharer.php?u=https://aytosagunto.es/va/actualitat/la-jove-orquestra-de-la-generalitat-commemora-a-sagunt-a-escena-el-seu-20e-aniversari/ "Facebook")
*   [](http://twitter.com/share?url=https://aytosagunto.es/va/actualitat/la-jove-orquestra-de-la-generalitat-commemora-a-sagunt-a-escena-el-seu-20e-aniversari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-jove-orquestra-de-la-generalitat-commemora-a-sagunt-a-escena-el-seu-20e-aniversari/ "Linked In")
*   [](mailto:?body=https://aytosagunto.es/va/actualitat/la-jove-orquestra-de-la-generalitat-commemora-a-sagunt-a-escena-el-seu-20e-aniversari/)